
BIROUL PERMANENT

AL CAMENREI DEPUTAŢILOR

DOMNULUI PREŞEDINTE

VALER DORNEANU



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.15/2002 privind introducerea unor tarife de utilizare a infrastructurii de transport rutier, primit cu adresa nr.34 din 5 februarie 2002.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

[image: image2.png]ROMANIA




Parlamentul  României

Camera  Deputaţilor

Comisia pentru industrii si servicii






                                                                                                              Bucureşti, 18.04.2002








                                                                                                    Nr.23/25/2002

RAPORT

asupra proiectului de Lege pentru aprobarea Ordonanţei Guvernului nr.15/2002 privind introducerea unor tarife de utilizare a infrastructurii de transport rutier



1. Comisia pentru industrii şi servicii a fost sesizată pentru avizare şi dezbatere în fond cu proiectul de Lege pentru aprobarea Ordonanţei Guvernului nr.15/2002 privind introducerea unor tarife de utilizare a infrastructurii de transport rutier. Ordonanţa Guvernului nr.15/2002 a fost avizată favorabil de Consiliul Legislativ cu nr.118/28.01.2002 şi de Consiliul Economic şi Social cu nr.228/30.01.2002.



Proiectul de lege pentru aprobarea Ordonanţei Guvernului nr.15/2002 a fost avizat favorabil de Comisia pentru buget, finanţe şi bănci cu nr.58/13.02.2002 şi de Comisia juridică, de disciplină şi imunităţi cu nr.34/25.02.2002.



Ordonanţa a fost  emisă pentru armonizarea legislaţiei naţionale cu legislaţia Uniunii Europene, în conformitate cu prevederile Acordului de asociere dintre România şi Comunitatea Europeană. De asemenea, s-au avut în vedere prevederile Directivei Consiliului Europei nr.1999/62/CE privind taxarea autovehiculelor de transport marfă pentru utilizarea anumitor infrastructuri. De menţionat că în cadrul negocierilor pentru aderarea la Uniunea Europeană, s-a prevăzut ca aceste tarife să fie aplicate  în mod eşalonat până în anul 2008.



2. În raport de obiectul şi conţinutul său, proiectul de lege face parte din categoria legilor ordinare.



3. Proiectul de lege a fost examinat în şedinţele comisiei din 12 martie şi 16 aprilie 2002.  La lucrările comisiei a participat un grup de specialişti din Ministerul Lucrărilor Publice, Transporturilor şi Locuinţei şi de la Regia Autonomă "Administraţia Naţională a Drumurilor din România", sub conducerea domnului secretar de stat Tudor Florescu.



4. La lucrările comisiei au fost prezenţi 22 deputaţi din totalul de 26 membri ai comisiei.



Raportul comisiei asupra proiectului de lege a fost adoptat, în unanimitate, de către deputaţii prezenţi la lucrări.



5. Proiectul de lege pentru aprobarea ordonanţei a fost transmis de Guvern spre adoptare Camerei Deputaţilor cu nr.E 25 din 30 ianuarie 2002.



În urma dezbaterii, Comisia pentru industrii şi servicii propune admiterea cu modificări a proiectului de lege.

I.    A M E N D A M E N T E     A D M I S E



În urma dezbaterii, Comisia pentru industrii şi servicii propune adoptarea proiectului de lege, cu următoarele amendamente:

Nr.

crt.
Text iniţial
Text propus de comisie
Motivarea propunerii amendamentelor

0
1
2
3

1
LEGE

pentru aprobarea Ordonanţei Guvernului nr.15/2002 privind introducerea unor tarife de utilizare a infrastructurilor de 

transport rutier


Nemodificat


2
Articol unic: - Se aprobă Ordonanţa Guvernului nr.15 din 24 ianuarie 2002 privind introducerea unor tarife de utilizare a infrastructurilor de transport rutier, adoptată în temeiul art.1 pct.II poz.12 din Legea nr.751/2002 privind abilitarea Guvernului de a emite ordonanţe şi publicată în Monitorul Oficial al României, Partea I, nr.82 din 1 februarie 2002.


Articolul unic devine articolul I cu următorul cuprins:

Art.I. - Se aprobă Ordonanţa Guvernului nr.15 din 24 ianuarie 2002 privind introducerea unor tarife de utilizare a infrastructurilor de transport rutier, publicată în Monitorul Oficial al României, Partea I, nr.82 din 1 februarie 2002.


S-a eliminat prevederea privind abilitarea Guvernului de a emite ordonanţe.

0
1
2
3

3. 
ORDONANŢĂ

privind introducerea unor tarife de utilizare a infrastructurilor de transport rutier

1. Titlul ordonanţei va avea următorul cuprins: 

"ORDONANŢĂ

privind introducerea tarifului de utilizare a reţelei de drumuri naţionale din România"


Conform prevederilor Directivei nr.62/1999/CE, într-un stat lipsit de o reţea generală de autostrăzi sau de drumuri cu 2 benzi de circulaţie pe sens, drepturile de utilizare se vor percepe pentru utilizarea categoriei de drumuri cea mai ridicată din punct de vedere tehnic. Sintagma "reţea de drumuri naţionale din România" este preluată din Hotărârea Guvernului nr.540/2001 privind aprobarea încadrării în categorii funcţionale a drumurilor publice şi a drumurilor de utilitate privată deschise circulaţiei publice.



4. 
Art. 1. - (1) Începând cu data de 1 iulie 2002 se introduc tarife de utilizare a infrastructurii de transport rutier. 

(2) Pentru toate autovehiculele de transport marfă, având masa maximă admisă de 12 tone sau mai mare, tarifele menţionate la alin. (1)   se  vor   aplica   etapizat,  conform 

anexei nr. 1. 

(3) Pentru toate autovehiculele de transport marfă având masa maximă admisă sub 12 tone şi pentru toate autovehiculele de transport persoane, indiferent de masa maximă admisă, tarifele menţionate la alin. (1) se vor aplica etapizat, conform anexei nr. 2. 

(4) Pentru plata tarifelor menţionate la alin. (1) utilizatorilor infrastructurii de transport rutier li se eliberează documentul care atestă dreptul de utilizare a infrastructurii rutiere, denumit rovinietă, pentru care, în termen de 45 de zile de la data publicării în Monitorul Oficial al României, Partea I, a prezentei ordonanţe, Ministerul Lucrărilor Publice, Transporturilor şi Locuinţei va stabili modelul, forma şi condiţiile de eliberare. 

(5) Tarifele de utilizare a infrastructurii de transport rutier sunt structurate în funcţie de durata de parcurs şi de staţionare pe reţeaua rutieră din România, astfel: o zi, 7 zile, o lună, 6 luni şi un an. 

(6) Tarifele de utilizare a infrastructurii de transport rutier se aplică în mod nediscriminatoriu pentru utilizatorii naţionali şi străini ai infrastructurii de transport rutier. 

(7) În cazul înstrăinării autovehiculului, rovinieta îşi menţine valabilitatea. 

(8) În cazul scoaterii din uz a autovehiculului, proprietarului i se va returna contravaloarea tarifului de utilizare a infrastructurii de transport rutier, corespunzătoare perioadei de neutilizare.
2. Articolul 1 va avea următorul cuprins:

"Art. 1. - (1) Începând cu data de 1 iulie 2002 se introduce tariful de utilizare a reţelei de drumuri naţionale din România.

(2) Pentru toate autovehiculele de transport marfă, având masa totală maximă autorizată de 12 tone sau mai mare, tariful menţionat la alin. (1) se va aplica etapizat, conform anexei nr. 1. 

(3) Pentru toate autovehiculele de transport marfă având masa totală maximă autorizată sub 12 tone şi pentru toate autovehiculele de transport persoane, indiferent de masa totală maximă autorizată, tariful menţionat la alin. (1) se va aplica etapizat, conform anexei nr. 2. 

(4) Pentru plata tariful menţionat la alin. (1), utilizatorilor reţelei de drumuri naţionale din România li se eliberează documentul care atestă dreptul de utilizare a reţelei de drumuri naţionale din România, denumit rovinietă, pentru care, în termen de 90 de zile de la data publicării în Monitorul Oficial al României, Partea I, a prezentei ordonanţe, Ministerul Lucrărilor Publice, Transporturilor şi Locuinţei va stabili modelul, forma şi condiţiile de eliberare. 

(5) Tariful de utilizare a reţelei de drumuri naţionale din România este structurat în funcţie de durata de parcurs şi de staţionare astfel: o zi, 7 zile, 30 de zile, 6 luni şi 12 luni. 

(6) Tariful de utilizare a reţelei de drumuri naţionale din România se aplică în mod nediscriminatoriu pentru utilizatorii naţionali şi străini ai reţelei de drumuri naţionale din România.

(7) În cazul schimbării proprietarului autovehiculului sau cedării dreptului de folosinţă, rovinieta ăşi menţine valabilitatea.

(8) În cazul radierii din circulaţie a autovehiculului, proprietarului i se va returna contravaloarea tarifului de utilizare a reţelei de drumuri naţionale din România, corespunzătoare perioadei de neutilizare." 


Idem

În certificatul de înmatriculare al autovehiculului este folosită sintagma "masa maximă autorizată".

Idem
Conform prevederilor Decretului nr.328/1966 privind circulaţia pe drumurile publice
5. 
6. 
Art. 2. - (1) Pentru toate autovehiculele de transport marfă, având masa maximă admisă de peste 12 tone inclusiv, tarifele de utilizare a infrastructurii de transport rutier se aplică în funcţie de numărul de osii ale autovehiculului şi de emisiile poluante (EURO). 

(2) Pentru toate autovehiculele de transport marfă având masa maximă admisă sub 12 tone şi pentru toate autovehiculele de transport persoane, indiferent de masa maximă admisă, tarifele de utilizare a infrastructurii de transport rutier se aplică în funcţie de tipul autovehiculului şi de emisiile poluante (EURO). 


3. Articolul 2 va avea următorul cuprins:

"Art. 2. - (1) Pentru toate autovehiculele de transport marfă, având masa totală maximă autorizată de peste 12 tone inclusiv, tariful de utilizare a reţelei de drumuri naţionale din România se aplică în funcţie de numărul de osii ale autovehiculului şi de încadrarea în clasa de emisii poluante (EURO). 

(2) Pentru toate autovehiculele de transport marfă având masa totală maximă autorizată sub 12 tone şi pentru toate autovehiculele de transport persoane, indiferent de masa maximă autorizată, tarifulde utilizare a reţelei de drumuri naţionale din România se aplică în funcţie de tipul autovehiculului şi de încadrarea în clasa de emisii poluante (EURO)." 



7. 
8. 
Art. 3. - Sunt exceptate de la plata tarifelor prevăzute la art. 1 şi 2: 

a) autovehiculele folosite de unităţile instituţiilor din sistemul de apărare naţională, ordine publică, siguranţă naţională, de serviciul de pompieri, protecţie civilă, poliţie şi alte servicii de urgenţă, autobuzele folosite exclusiv pentru transportul urban, precum şi vehiculele folosite pentru întreţinerea drumurilor; 

b) autovehiculele folosite exclusiv pentru transportul de mărfuri şi persoane în interiorul localităţilor. 


4. Articolul 3 va avea următorul cuprins:

"Art. 3. - Sunt exceptate de la plata tarifului prevăzut la art. 1 şi 2, autovehiculele folosite de unităţile Ministerului Apărării Naţionale, Ministerului de Interne, serviciile de ambulanţă, serviciile publice comunitare pentru situaţii de urgenţă, precum şi autovehiculele folosite exclusiv pentru transportul local de călători.


Conform prevederilor Ordonanţei Guvernului nr.88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă.
9. 
10. 
Art. 4. - Utilizatorii infrastructurii de transport rutier cu autovehicule înmatriculate în România vor utiliza doar rovinieta anuală care se poate procura prin oficiile Companiei Naţionale "Poşta Română" - S.A. şi de la agenţiile Regiei Autonome "Administraţia Naţională a Drumurilor din România". 


5. Articolul 4 va avea următorul cuprins:

"Art. 4. - Utilizatorii reţelei de drumuri naţionale din România cu autovehicule înmatriculate în România vor utiliza doar rovinieta valabilă 12 luni care se poate procura de la oficiile Companiei Naţionale "Poşta Română" - S.A., de la staţiile publice de distribuire a carburanţilor auto şi de la agenţiile Regiei Autonome "Administraţia Naţională a Drmurilor din România, aflate în punctele de control pentru trecerea frontierei de stat".  




11. 
Art. 5. - Utilizatorii infrastructurii de transport rutier cu autovehicule înmatriculate în alte state vor utiliza rovinieta, în funcţie de durata de parcurs şi de şedere pe reţeaua rutieră din România, care se poate procura de la agenţiile Regiei Autonome "Administraţia Naţională a Drumurilor din România" aflate în punctele de control pentru trecerea frontierei de stat şi în teritoriu, precum şi prin oficiile Companiei Naţionale "Poşta Română" - S.A. 
6. Articolul 5 va avea următorul cuprins:

"Art. 5. - Utilizatorii reţelei de drumuri naţionale din România cu autovehicule înmatriculate în alte state vor utiliza roviniete valabile, în funcţie de durata de parcurs şi de şedere pe reţeaua de drumuri naţionale din România, care se pot procura de la agenţiile Regiei Autonome "Administraţia Naţională a Drumurilor din România" aflate în punctele de control pentru trecerea frontierei de stat, precum şi de la staţiile publice de distribuire a carburanţilor auto. "



12. 
13. 
Art. 6. - (1) Utilizatorii infrastructurii de transport rutier cu autovehicule înmatriculate în alte state vor achita tariful de utilizare a infrastructurii de transport rutier în valută liber convertibilă la echivalentul tarifului exprimat în euro sau în lei, la cursul de schimb al zilei comunicat de Banca Naţională a României la data cumpărării. 

(2) Utilizatorii infrastructurii de transport rutier cu autovehicule înmatriculate în România vor achita tariful de utilizare a infrastructurii de transport rutier în lei, la cursul de schimb al zilei comunicat de Banca Naţională a României la data cumpărării. 


7. Articolul 6 va avea următorul cuprins:

"Art. 6. - (1) Utilizatorii reţelei de drumuri naţionale din România cu autovehicule înmatriculate în alte state vor achita tariful de utilizare a reţelei de drumuri naţionale din România, în valută liber convertibilă la echivalentul tarifului exprimat în euro sau în lei, la cursul de schimb al zilei comunicat de Banca Naţională a României valabil pentru ultima zi din luna anterioară  datei cumpărării. 

(2) Utilizatorii reţelei de drumuri naţionale din România cu autovehicule înmatriculate în România vor achita tariful de utilizare a reţelei de drumuri naţionale din România în lei, la cursul de schimb al zilei comunicat de Banca Naţională a României valabil pentru ultima zi din luna anterioară datei cumpărării. 

(3) Este obligatorie păstrarea rovinietelor aplicate vizibil pe partea interioară a parbrizului pentru autovehiculele înmatriculate în alte state, pe toată perioada de parcurs sau staţionare în România, fără discontinuitate."



14. 
15. 
Art. 7. - Autoritatea Rutieră Română - A.R.R. şi Regia Autonomă "Registrul Auto Român" vor acorda licenţe, respectiv cărţi de identitate ale autovehiculelor şi vor efectua inspecţii tehnice numai pentru posesorii de autovehicule care utilizează infrastructura de transport rutier din România şi care sunt în posesia rovinietei anuale. 


8. Articolul 7 va avea următorul cuprins:

"Art.7. - (1) Responsabilitatea achiziţionării rovinietei privind tipul şi valabilitatea acesteia revine în exclusivitate conducătorului auto.

(2) Prin rovinietă valabilă se înţelege rovinieta aplicată în locul stabilit prin norme, a cărei durată de valabilitate nu este depăşită şi care asigură, prin tarifele plătite, dreptul de utilizare a reţelei de drumuri naţionale din România, pe toată durata de parcurs şi de şedere în România, fără discontinuitate."


16. 
17. 
Art. 8. - (1) Fapta posesorilor de autovehicule sau a conducătorilor acestora care utilizează infrastructura de transport rutier din România fără a deţine rovinieta valabilă constituie contravenţie şi se sancţionează cu amendă de la 2.000.000 lei la 4.000.000 lei. 

(2) Contravenientul poate achita pe loc sau în termen de cel mult 48 de ore de la data încheierii procesului-verbal jumătate din minimul amenzii prevăzute la alin. (1), agentul constatator făcând menţiune despre această posibilitate în procesul-verbal. 

(3) În cazul în care contravenientul a achitat jumătate din minimul amenzii prevăzute la alin. (1), orice urmărire încetează.

(4) O dată cu aplicarea amenzii contravenţionale posesorilor de autovehicule sau conducătorilor acestora care utilizează infrastructura de transport rutier din România fără a avea rovinieta valabilă li se suspendă certificatul de înmatriculare al autovehiculului şi, după caz, licenţa de execuţie pentru vehicul, până la achitarea tarifului de utilizare a infrastructurii de transport rutier. 

(5) Contravenienţii au obligaţia ca, în termen de 48 de ore de la aplicarea amenzii contravenţionale, să achite tariful de utilizare a infrastructurii de transport rutier.
9. Articolul 8 va avea următorul cuprins:

"Art. 8. - (1) Fapta posesorilor de autovehicule sau a conducătorilor acestora care utilizează reţeaua de drumuri naţionale din România fără a deţine rovinieta valabilă constituie contravenţie şi se sancţionează cu amendă de la 3.000.000 lei la 45.000.000 lei, cuantumul acesteia urmând a fi reactualizat anual în funcţie de cursul de schimb EURO/lei. Transportatorilor cu autovehicule înmatriculate în alte state, plata amenzii contravenţionale li se va aplica numai în punctele de control trecere frontieră la ieşirea din România.

(2) În cazul în care contravenientul a achitat amenda contravenţională prevăzută la alin. (1), urmărirea contravenţiei încetează.

(3) O dată cu aplicarea amenzii contravenţionale posesorilor de autovehicule sau conducătorilor acestora care utilizează reţeaua de drumuri naţionale din România fără a avea rovinieta valabilă li se reţine certificatul de înmatriculare al autovehiculului şi, după caz, licenţa de execuţie pentru vehicul, până la achitarea tarifului de utilizare a reţelei de drumuri naţionale din România. 

(4) Contravenienţii au obligaţia ca, în termen de 48 de ore de la aplicarea amenzii contravenţionale, să achite tariful de utilizare a reţelei de drumuri naţionale din România."

18. 
19. 
Art.9. - Constatarea contravenţiilor şi aplicarea sancţiunilor prevăzute la art.8 se fac de către:

a) personalul împuternicit din cadrul Ministerului Lucrărilor Publice, Transporturilor şi Locuinţei, din unităţile care funcţionează sub autoritatea sau în subordinea acestuia;
b) ofiţerii şi subofiţerii de poliţie cu atribuţii în controlul circulaţiei. 


10. Articolul 9 va avea următorul cuprins:

"Art.9. - Constatarea contravenţiilor şi aplicarea sancţiunilor prevăzute la art.8 se fac de către:

a) personalul împuternicit din cadrul Ministerului Lucrărilor Publice, Transporturilor şi Locuinţei, din Agenţiile de control şi încasare ale Regiei Autonome "Administraţia Naţională a Drumurilor din România" care funcţionează în punctele de trecere a frontierei, împreună cu organele poliţiei de frontieră.

b) ofiţerii şi subofiţerii de poliţie care îndrumă, supraveghează şi controlează circulaţia pe reţeaua de drumuri naţionale din România." 



20. 
21. 
Art. 10. - Contravenţiilor prevăzute la art. 8 le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor. 


11. Articolul 10 va avea următorul cuprins:

"Art. 10. - Contravenţiilor prevăzute la art. 8 le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, cu modificările şi completările ulterioare, cu excepţia prevederilor de la at.16 (1) privind posibilitatea achitării în termen de 48 de ore la jumătate din minimul amenzii prevăzute de actul normativ." 




22. 
Art. 11. - Aplicarea tarifului de utilizare a infrastructurii de transport rutier nu exonerează utilizatorii infrastructurii de transport rutier de la plata celorlalte tarife percepute de Regia Autonomă "Administraţia Naţională a Drumurilor din România", prevăzute de legislaţia în vigoare. 


12. Articolul 11 va avea următorul cuprins:

"Art. 11. - Aplicarea tarifului de utilizare a reţelei de drumuri naţionale din România nu exonerează utilizatorii reţelei de drumuri naţionale din România de la plata celorlalte tarife percepute de Regia Autonomă "Administraţia Naţională a Drumurilor din România", prevăzute în reglementările în vigoare." 




23. 
Art. 12. - Sumele încasate în urma aplicării tarifelor de utilizare a infrastructurii de transport rutier se constituie venit la dispoziţia Regiei Autonome "Administraţia Naţională a Drumurilor din România" şi vor fi utilizate în exclusivitate pentru finanţarea lucrărilor de construcţie, modernizare, întreţinere şi reparaţie a drumurilor naţionale. 


13. Articolul 12 va avea următorul cuprins:

"Art. 12. - Sumele încasate în urma aplicării tarifului de utilizare a reţelei de drumuri naţionale din România se constituie venit la dispoziţia Regiei Autonome "Administraţia Naţională a Drumurilor din România" şi vor fi utilizate în exclusivitate pentru finanţarea lucrărilor de construcţie, modernizare, întreţinere şi reparaţie a drumurilor naţionale, precum şi pentru garantarea şi rambursarea creditelor externe şi interne contractate în acest scop, inclusiv pentru plăţi în numele Autorităţii Publice Contractante ca urmare a obligaţiilor asumate în cadrul contractelor de parteneriat public-privat în sectorul drumurilor naţionale şi autostrăzilor."




24. 
____
14. După articolul 12, se introduce articolul 12 cu următorul cuprins:

"Art.121 Falsificarea rovinietelor, deţinerea sau utilizarea de roviniete falsificate constituie infracţiune şi se pedepseşte potrivit prevederilor art.282 din Codul Penal."


25. 
Art. 13. - În termen de 45 de zile de la data publicării prezentei ordonanţe în Monitorul Oficial al României, Partea I, Ministerul Lucrărilor Publice, Transporturilor şi Locuinţei va elabora norme metodologice pentru aplicarea tarifelor de utilizare a infrastructurii de transport rutier. 


15. Articolul 13 va avea următorul cuprins:

"Art. 13. - În termen de 90 de zile de la data publicării prezentei ordonanţe în Monitorul Oficial al României, Partea I, Ministerul Lucrărilor Publice, Transporturilor şi Locuinţei va elabora norme metodologice pentru aplicarea tarifului de utilizare a reţelei de drumuri naţionale din România."


26. 

16. Titlul anexelor nr.1 şi 2 se modifică astfel:

"Anexa nr.1 - Introducerea etapizată a Tarifului de utilizare a reţelei de drumuri naţionale din România de la 01.07.2002 pentru autovehiculele de transport marfă cu masa totală mai mare sau egală cu 12 tone.

Anexa nr.2. - Introducerea etapizată a Tarifului de utilizare a reţelei de drumuri naţionale din România de la 01.07.2002 pentru autovehicule având masa totală  maximă 
autorizată sub 12,0 tone şi pentru autovehicule de transport pasageri."




27. 
Art. 14. - Anexele nr. 1 şi 2 fac parte integrantă din prezenta ordonanţă.


Nemodificat

28. 
29. 
____
Art.II - Ordonanţa Guvernului nr.15/2002 privind introducerea unor tarife de utilizare a infrastructurii de transport rutier, astfel cum a fost modificată şi completată prin prezenta lege, se va republica în Monitorul Oficial al României, Partea I, dându-se textelor numerotarea corespunzătoare.


Necesitatea republicării ordonanţei, ca urmare a modificărilor şi completărilor aduse prin prezenta lege.

                                         PREŞEDINTE,                                                                  SECRETAR,

                                           István Antal                                                                    Cristian Buzea

Dep. Anca Boagiu - PD


Dep. Doru Palade - PRM












Dep. Robert Raduly - UDMR

Dep. Ion Rădoi - PSD-SDU












Dep. Pavel Târpescu - PSD-SDU

Dep. Marin Anton - PNL












Dep. Aurel Daraban - PSD-SDU

Dep. Florentin Sandu - PSD-SDU

Expert, Daniel Bădina 








Dep. Istvan Erdei - UDMR

